paragraph_text: Oznaka izvornosti je oblik intelektualnog vlasništva. Specifičniji je oblik zaštite od oznake zemljopisnog podrijetla. Uz ostalo, podrazumijeva obvezno bitni ili isključivi utjecaj posebnih prirodnih i ljudskih čimbenika određene zemljopisne sredine i iz toga proizašlu osobitu kvalitetu i svojstva proizvoda ili usluga. Radi dobivanja oznaka izvornosti po pravilu se zahtijeva da se proizvodnja, priprema i obrada proizvoda i usluga u cijelosti odvija u naznačenom području.